turjo4nis/wikipedia-bn-dump-20250701 huggingface dataset:
সন্ধ্যা

সন্ধ্যা বা সাঁঝ হচ্ছে সূর্যাস্তের ঠিক কয়েক মুহূর্ত পরে গোধূলির সময়ে রাতের ঠিক আগের অবস্থান। জ্যোতির্বিজ্ঞানের ভাষায় সন্ধ্যা হচ্ছে সেই সময়টি যা ঠিক সূর্যাস্তের পর ও রাতের ঠিক আগে ঘটে।  সন্ধ্যার মধ্যবর্তী পর্যায়ে আকাশ বেশ পরিষ্কার থাকে যখন কৃত্রিম আলোকসজ্জা ছাড়াই বাইরে পড়ার জন্য পর্যাপ্ত আলো থাকতে পারে। সন্ধ্যার শেষদিকে যখন পৃথিবী এমন একটি বিন্দুতে অবস্থান করে যখন তার কেন্দ্র স্থানীয় দিগন্তের ৬ ডিগ্রি অবস্থান থাকে, সেই সময় বাইরে সাধারণভাবে কোন কিছু পড়া যাবে না, কৃত্রিম আলোকসজ্জা প্রয়োজন হয়।  গোধূলি বাসন্ধ্যা শব্দটি সাধারণত জ্যোতির্বিজ্ঞানকেন্দ্রিক সন্ধ্যা বা রাত শুরু হওয়ার আগের গোধূলির অন্ধকার অবস্থানকে বোঝায়।

ব্যাখ্যাগত সংজ্ঞা 

সন্ধ্যা হচ্ছে সময়ে জ্যোতির্বিজ্ঞান গোধূলির একেবারে শেষ মুহূর্ত। রাতের আকাশের ন্যূনতম উজ্জ্বলতা খেয়াল করার আগের সময়গত অবস্থানকে গোধূলি বলে।   তবে সন্ধ্যাকে তিনটি স্তরে ভাগ করা যায়। 

 প্রাথমিক বা সিভিল সন্ধ্যা: এ সময় সূর্য দিগন্তের নীচে ৬ ডিগ্রিতে অবস্থান করে। সূর্যাস্তের সময় থেকেই এই অবস্থান শুরু হয়। এই সময়ে আকাশের বিভিন্ন বস্তু (যেমন তারা) আলাদা ও আবহাওয়ার অবস্থার উপর নির্ভর করে খালি চোখে দৃশ্যমান হতে শুরু হয়। আকাশে এই সময় বিভিন্ন রঙ যেমন কমলা ও লাল দেখা যায়। বায়ুমণ্ডলের পরিস্থিতি এবং অবস্থানের উপর নির্ভর করে তখন ঘরের বাইরে কৃত্রিম আলো প্রয়োজন হতে পারে। 
 নটিক্যাল সন্ধ্যা: এমন অবস্থায় সূর্য দৃশ্যত সন্ধ্যায় দিগন্তের নীচে ১২ ডিগ্রি অবস্থানে চলে যায়। এই মুহুর্তে আকাশের তারা ও গ্রহগুলি উজ্জ্বল হয়ে উঠে।  
 জ্যোতির্বিজ্ঞান  সন্ধ্যা, যা সরল ভাবে সন্ধ্যা নামে পরিচিত: এ সময় দিগন্তের নীচে সূর্য ১৮ ডিগ্রিতে অবস্থান করে। এ সময় থেকেই সন্ধ্যা শুরু হয়।  এই সময়ের পরে সূর্য আর আকাশকে আলোকিত করে না।

দরদালান

আরও দেখুন
 ভোর 
 সূর্যোদয়
 সূর্যাস্ত 
 গোধূলি

তথ্যসূত্র 

রাত
পৃথিবী ঘটনা
দিনের অংশ
ডেভিড ফ্রলি

ড. ডেভিড ফ্রলি (বর্তমান নাম বামদেব শাস্ত্রী) হলেন একজন বিখ্যাত পশ্চিমা বৈদিক পণ্ডিত, যিনি ১৯৭০ সালে হিন্দু ধর্মে দীক্ষিত হন এবং আচার্য অবধূত শাস্ত্রীর কাছ থেকে “শ্রী বামদেব শাস্ত্রী” নাম গ্রহণ করেন।

জীবন 
ডেভিড ফ্রলি মার্কিন যুক্তরাষ্ট্রে জন্মগ্রহণ করেন। তিনি বর্তমানে একজন যোগ শিক্ষক এবং বেদ বিশেষজ্ঞ। তিনি মূলত মহর্ষি দয়ানন্দ কর্তৃক অনুপ্রাণিত শ্রী অরবিন্দ এর ভাবধারী যিনি আমেরিকান ইনস্টিটিউট অব বেদিক স্টাডিস,সান ফে,নিউ ম্যক্সিকোর প্রধান। তাঁকে জর্জ ফুরস্টেইন ও এন্ড্রু হার্ভের সাথে পশ্চিমা বিশ্বের সেরা তিনজন বৈদিক পণ্ডিতদের একজন ধরা হয়।
ড. ফ্রলি মূলত বেদ,যোগ,আয়ুর্বেদ নিয়ে গবেষণা করেন। ২০০০ সালে তাঁর বিখ্যাত বই 'হাউ আই বিকেম এ হিন্দু' বইটি প্রকাশিত হয়।এছাড়া বিবেকানন্দের সার্ধশত জন্মবার্ষিকীতে তাঁর আরেকটি বই,"Vivekananda,the maker of modern era" প্রকাশিত হয়। তিনি তাঁর অন্যতম গ্রন্থ 'ইন সার্চ অব ক্রেডল অব বেদিক সিভিলাইজেশন' বইটিতে আর্য আগমন তত্ত্বের খন্ডন করেন এবং সমগ্র পৃথিবীতে একসময় বৈদিক সভ্যতা বিরাজ করার প্রমাণ  দেন।
২০০২ সালের আগস্ট মাসে The Sonaton Hindu পত্রিকায় তাঁর দুটি প্রবন্ধ প্রকাশিত হয় যাতে তিনি পশ্চিমা ম্যাক্স মুলার,গ্রিফিথ ও পূর্বের সায়নদের কর্তৃক বেদের বিকৃত ভাষ্য ও অনুবাদের কঠোর সমালোচনা করেন।

পুরস্কার
২০১৫ সালে দক্ষিণাঞ্চলীয় শিক্ষা সমিতি (এসআইইএস)দ্বারা ভারতের মুম্বাইয়ে(যা কাঞ্চি কামাকোটি পিঠম অনুমোদিত) তাকে "বিশেষত জাতীয় ক্ষেত্রের আন্তর্জাতিক বিশেষজ্ঞ হিসাবে"  "জাতীয় সম্মাননা পুরস্কার" দিয়েছিল আয়ুর্বেদ, যোগ, এবং বৈদিক জ্যোতিষে বিশেষ অবদানের জন্য। 
২  জানুয়ারী ২০১৫, ভারত সরকার ফ্রলিকে পদ্মভূষণ সম্মাননা দিয়ে সম্মানিত করে।
।

বই 

 Gods, Sages, and Kings, Lotus Press, Twin Lakes, Wisconsin 
 From the River of Heaven, Lotus Press, Twin Lakes, Wisconsin 
 Hinduism: The Eternal Tradition (Sanatana Dharma), Voice of India, New Delhi 
 The Myth of the Aryan Invasion Theory online book, update, article
 In Search of the Cradle of Civilization
 How I Became a Hindu
 The Rig Veda and the History of India 
 Hinduism and the Clash of Civilizations.
 Yoga and Ayurveda, Lotus Press, Twin Lakes, Wisconsin 
 Tantric Yoga, Lotus Press, Twin Lakes, Wisconsin 
 Wisdom of the Ancient Seers, Lotus Press, Twin Lakes, Wisconsin 
 Oracle of Rama, Lotus Press, Twin Lakes, Wisconsin 
 Yoga and the Sacred Fire, Lotus Press, Twin Lakes, Wisconsin 
 Ayurvedic Healing, Lotus Press, Twin Lakes, Wisconsin 
 Ayurveda and Marma Therapy, (with Ranade and Lele), Lotus Press, Twin Lakes, Wisconsin 
 Yoga for Your Type: Ayurvedic Guide to Your Asana Practice, (with Summerfield-Kozak), Lotus Press, Twin Lakes, Wisconsin 
 Ayurveda: Nature's Medicine, (with Ranade), Lotus Press, Twin Lakes, Wisconsin 
 Yoga of Herbs: Ayurvedic Guide to Herbal Medicine, (with Lad), Lotus Press, Twin Lakes, Wisconsin 
 Ayurveda and the Mind, Lotus Press, Twin Lakes, Wisconsin 
 Astrology of the Seers, Lotus Press, Twin Lakes, Wisconsin 
 Ayurvedic Astrology, Lotus Press, Twin Lakes, Wisconsin

তথ্যসূত্র

বহিঃসংযোগ

Online books by David Frawley
Online version of Hinduism and the Clash of Civilizations

১৯৫০-এ জন্ম
জীবিত ব্যক্তি
খ্রিস্টধর্ম থেকে হিন্দুধর্মে ধর্মান্তরিত
২০শ শতাব্দীর হিন্দু
২১শ শতাব্দীর হিন্দু
হিন্দু জ্যোতিষী
মার্কিন লেখক
মার্কিন হিন্দু
প্রাক্তন রোমান ক্যাথলিক
আয়ুর্বেদাচার্য
হিন্দু লেখক
হিন্দুত্ব
এলডিন ব্যাপটিস্ট

এলডিন অ্যাশওয়ার্থ এল্ডারফিল্ড ব্যাপটিস্ট (; জন্ম: ১২ মার্চ, ১৯৬০) অ্যান্টিগুয়া ও বারবুদার লিবার্টা এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া ও বারবুদা, দক্ষিণ আফ্রিকান ক্রিকেটে ইস্টার্ন প্রভিন্স এবং ইংরেজ কাউন্টি ক্রিকেটে কেন্ট এবং নর্দাম্পটনশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন এলডিন ব্যাপটিস্ট।

খেলোয়াড়ী জীবন 
১৯৮১ সাল থেকে ২০০০-০১ মৌসুম পর্যন্ত এলডিন ব্যাপটিস্টের প্রথম-শ্রেণীর খেলোয়াড়ী জীবন চলমান ছিল। ১৯৮১ সালে কেন্টের পক্ষে প্রথম-শ্রেণীর ক্রিকেটে অভিষেক ঘটে তার।

সমগ্র খেলোয়াড়ী জীবনে দশটি টেস্ট ও তেতাল্লিশটি একদিনের আন্তর্জাতিকে অংশগ্রহণ করেছেন এলডিন ব্যাপটিস্ট। ২১ অক্টোবর, ১৯৮৩ তারিখে কানপুরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১২ এপ্রিল, ১৯৯০ তারিখে সেন্ট জোন্সে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তবে, সাত বছরের অধিক সময়ে মাত্র দশটি টেস্টে অংশগ্রহণ করার সুযোগ পেয়েছিলেন। অংশগ্রহণকৃত সবগুলো টেস্টেই তার দল জয় পেয়েছিল। কমপক্ষে ১০টি টেস্টে অংশগ্রহণকারী একমাত্র খেলোয়াড় হিসেবে শতভাগ জয়ের রেকর্ডের সাথে নিজেকে জড়িয়ে রেখেছেন।

১৯৮৪ সালে এজবাস্টনে ৮৭ রান তুলেছিলেন। ঐ গ্রীষ্মে লর্ডসে স্মরণীয় ফিল্ডিং করেছিলেন। ৮০ গজ দূর থেকে মাঝের স্ট্যাম্প ভেঙ্গে জিওফ মিলারকে রান আউট করেছিলেন।

অবসর 
খেলোয়াড়ী জীবন শেষে অনেকগুলো দলের প্রধানে কোচের দায়িত্বে পালন করেছিলেন। তন্মধ্যে, কোয়াজুলু-নাটাল, অ্যান্টিগুয়া প্রো দল ও স্ট্যানফোর্ড সুপারস্টার্স অন্যতম। ইংল্যান্ড দলকে পরাজিত করার পর ২০০৮ সালে স্ট্যানফোর্ড ২০/২০ প্রতিযোগিতায় সুপারস্টার্স দলকে $২০ মিলিয়ন ডলারের পুরস্কার জয়ে প্রভূতঃ ভূমিকা রাখেন।

২০০৯ সালে কেনিয়া দলের প্রধান কোচের দায়িত্বে ছিলেন। ২০১৩ সালে লিওয়ার্ড আইল্যান্ডস ক্রিকেট দলের কোচ হিসেবে দায়িত্ব পালন করেন।

তথ্যসূত্র

বহিঃসংযোগ 
 
 

১৯৬০-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯৮ কমনওয়েলথ গেমসের ক্রিকেটার
ইস্টার্ন প্রভিন্সের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
এন্টিগুয়া ও বার্বুদার ক্রিকেটার
কাম্বারল্যান্ডের ক্রিকেটার
কেনিয়া জাতীয় ক্রিকেট দলের কোচ
নর্দাম্পটনশায়ারের ক্রিকেটার
লিওয়ার্ড আইল্যান্ডসের ক্রিকেটার
স্কারবোরা উৎসব সভাপতি একাদশের ক্রিকেটার
কেন্টের ক্রিকেটার
কমনওয়েলথ গেমসে এন্টিগুয়া ও বার্বুদার প্রতিযোগী
এন্টিগুয়ার ক্রিকেট কোচ
শ্বেতা সিং

শ্বেতা  সিং একজন ভারতীয় সাংবাদিক এবং সংবাদ উপস্থাপিকা। এবং  আজ তকের বিশেষ অনুষ্ঠানের নির্বাহী সম্পাদক।

পেশা 
শ্বেতা পাটনা বিশ্ববিদ্যালয়ে প্রথম বর্ষ স্নাতক থাকাকালীন তার কর্মজীবন শুরু করেছিলেন। ১৯৯৮ সালে ইলেকট্রনিক মিডিয়াতে যাওয়ার আগে পাটনার টাইমস অফ ইন্ডিয়া, পাটনা এবং হিন্দুস্তান টাইমস, পাটনায় লেখালিখি করেছিলেন। ২০০২ সালে আজ তক-এ যোগদানের আগে তিনি জি নিউজ ও সাহারার হয়ে কাজ করেছিলেন। তিনি খেলাধুলা সম্পর্কিত সংবাদগুলি উপস্থাপনে দক্ষতার জন্য  পরিচিত। তার শো সৌরভ কা সিক্সার  ২০০৫   সালে স্পোর্টস জার্নালিজম ফেডারেশন অফ ইন্ডিয়া (এসজেএফআই) দ্বারা সেরা ক্রীড়া প্রোগ্রামের পুরস্কার জিতেছিল।  তিনি কিছু চলচ্চিত্রে (যেমন: চক্রব্যূহ (২০১২-এর চলচ্চিত্র) আজ তকের সংবাদ উপস্থাপক হিসাবে আভির্ভুত হয়েছিলেন। ২০১৫ বিহার বিধানসভা নির্বাচনের সময়  তিনি পাটলিপুত্রের ইতিহাস ও  উপস্থাপনা  করেছিলেন।

তথ্যসূত্র

বহিঃসংযোগ
    
 

১৯৭৫-এ জন্ম
জীবিত ব্যক্তি
ভারতীয় সংবাদ উপস্থাপক
ভারতীয় সাংবাদিক
ভারতীয় নারী টেলিভিশন সাংবাদিক
পাটনা বিশ্ববিদ্যালয়ের প্রাক্তন শিক্ষার্থী
বিহারের সাংবাদিক
ভারতীয় কলাম লেখক
ভারতীয় টেলিভিশন সাংবাদিক
ভারতীয় নারী সাংবাদিক
বিহারের লেখিকা
লাদাখ জেলা

লাদাখ জেলা হল ভারতের জম্মু ও কাশ্মীর রাজ্যের একটি ভূতপূর্ব জেলা। ১ জুলাই ১৯৭৯ সালে এটিকে বিভক্ত করে লেহ জেলা এবং কারগিল জেলা নামে দুটি নতুন জেলা গঠন করা হয়।

আরো দেখুন 

 লাদাখ

ভারতের প্রাক্তন জেলা
মবিনুল হক

মবিনুল হক হলেন ভারতের পশ্চিমবঙ্গের একজন সাহিত্যিক। তিনি ২০১৮ সালে বঙ্গানুবাদের জন্য সাহিত্য অকাদেমি পুরস্কার লাভ করেন।

জীবনী
মবিনুল হকেত জন্ম পুরুলিয়া জেলায় হলেও তিনি মুর্শিদাবাদ জেলায় বসবাস করেন। তিনি বিভিন্ন গ্রন্থ বাংলায় অনুবাদ করে থাকেন। তিনি সাদত হাসান মান্টোর লেখনী ঠান্ডা গোস্ত ও অন্যান্য গল্প এবং আতিশ পারে শিরোনামে অনুবাদ করেছেন। এছাড়া তিনি ইসমত চুগতাই ও সাজ্জাদ জহিরের লেখনী যথাক্রমে লেপ ও অন্যান্য গল্প ও অঙ্গারে শিরোনামে অনুবাদ করেছেন। এছাড়াও, তিনি পাকিস্তানের উর্দু গল্পগুলো পাকিস্তানের উর্দু গল্প শিরোনামে অনুবাদ করেছেন।

প্রকাশনী
 ঠান্ডা গোস্ত ও অন্যান্য গল্প
  আতিশ পারে
 লেপ ও অন্যান্য গল্প
 অঙ্গারে
 পাকিস্তানের উর্দু গল্প

পুরস্কার ও সম্মাননা
মবিনুল হক ইসমত চুগতাই রচিত লেপ ও অন্যান্য গল্পগুলো উর্দু থেকে বাংলায় লেপ ও অন্যান্য গল্প শিরোনামে অনুবাদ করেছেন। তার এই অনুবাদ কর্মের জন্য তিনি ২০১৮ সালে বঙ্গানুবাদের জন্য সাহিত্য অকাদেমি পুরস্কার লাভ করেন।

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র

জীবিত ব্যক্তি
পুরুলিয়া জেলার ব্যক্তি
মুর্শিদাবাদ জেলার ব্যক্তি
ভারতীয় লেখক
বাংলা ভাষায় সাহিত্য অকাদেমি পুরস্কার বিজয়ী
বাঙালি লেখক
ভারতীয় অনুবাদক
ভারতীয় পুরুষ লেখক
২১শ শতাব্দীর ভারতীয় লেখক
পশ্চিমবঙ্গের লেখক
১৯৫৬-এ জন্ম
কল্যাণ রাষ্ট্র

কল্যাণ রাষ্ট্র (welfare state) সরকারের একটি ধারণা, যেখানে রাষ্ট্র তার নাগরিকদের সামাজিক ও অর্থনৈতিক কল্যাণ রক্ষা ও প্রচারে একটি গুরুত্বপূর্ণ ভূমিকা পালন করে। এটি একটি সুখী জীবনের জন্য ন্যূনতম বিধানগুলির জন্য নিজেদেরকে উপভোগ করতে অক্ষমের সুযোগের সমতার ভিত্তিতে, সম্পদের সমানুপাতিক বণ্টন এবং জনগণের দায়বদ্ধতার উপর ভিত্তি করে। সাধারণ শব্দ অর্থনৈতিক এবং সামাজিক সংস্থা বিভিন্ন ধরনের আবরণ হতে পারে সমাজবিজ্ঞানী টি মার্শাল আধুনিক কল্যাণ রাষ্ট্রকে গণতন্ত্র, কল্যাণ ও পুঁজিবাদের একটি স্বতন্ত্র সমন্বয়ের রূপে বর্ণনা করেছেন।

আধুনিক কল্যাণ রাষ্ট্রগুলি হল জার্মানি, ফ্রান্স, বেলজিয়াম এবং নেদারল্যান্ডস, পাশাপাশি নরডিকের দেশ যেমন আইসল্যান্ড, সুইডেন, নরওয়ে, ডেনমার্ক, এবং ফিনল্যান্ড যা নর্ডিক মডেল নামে পরিচিত একটি সিস্টেমকে কাজে লাগায়।

ডেনিশ সমাজবিজ্ঞানী গুস্তা এস্পিং অ্যান্ডারসন তিনটি বিভাগে সবচেয়ে উন্নত কল্যাণ রাষ্ট্র সিস্টেম শ্রেণীবদ্ধ করেন।
সামাজিক গণতান্ত্রিক, রক্ষণশীল, এবং উদার।কল্যাণ রাষ্ট্রটি রাষ্ট্র থেকে তহবিলের অর্থ প্রদানের (যেমন স্বাস্থ্যসেবা, শিক্ষা, ইত্যাদি) পরিষেবাগুলির সাথে সরাসরি সরাসরি ব্যক্তিদের ("বেনিফিট") তহবিলে স্থানান্তর এবং ট্যাক্সের মাধ্যমে অর্থায়ন করা হয়। এটা প্রায়ই মিশ্র অর্থনীতি একটি টাইপ হিসাবে উল্লেখ করা হয়। এই ধরনের করের মধ্যে সাধারণত উচ্চ আয়ের লোকেদের জন্য একটি বৃহত্তর আয়কর, একটি প্রগতিশীল কর বলা হয়।
কল্যাণ রাষ্ট্রের হল আধুনিক রাষ্ট্রের একটি রূপ। এতে জনগণের জীবনকে স্থিতিশীল করতে এবং কল্যাণ নিশ্চিত করতে প্রধান জাতীয় লক্ষ্য হিসেবে চেষ্টা করা হশ, এবং পূর্ণাঙ্গ কর্মসংস্থান, সামাজিক নিরাপত্তা, সামাজিক সেবা উন্নয়নে ও বৃদ্ধির একটি গুরুত্বপূর্ণ নীতিমালা তৈরি করা হয়। রাজনৈতিকভাবে এটি গণতন্ত্রের জন্য একটি মিশ্র অর্থনৈতিক ব্যবস্থা নেয় এবং অর্থনৈতিকভাবে বর্তমানে উন্নততর পুঁজিবাদী দেশগুলো সব একটি কল্যাণ রাষ্ট্র হিসাবে বৈশিষ্ট্য আছে। যদিও বানানটি স্পষ্ট নয়, তবে এটি দ্বিতীয় বিশ্বযুদ্ধের সময় যুক্তরাজ্যের নাজি জার্মানির যুদ্ধক্ষেত্র রাষ্ট্রের জন্য একটি বিজ্ঞাপনসম্মত শব্দ হিসেবে ব্যবহৃত হয়েছিল। গণতন্ত্রের অধীনে জীবিকা সুরক্ষাের ধারণাটি ইতোমধ্যে ১৯৩০-এর দশকে আকস্মিক আকার ধারণ করেছে এবং যুদ্ধের পরে দ্রুত অর্থনৈতিক প্রবৃদ্ধির মাধ্যমে বিশ্বজুড়ে বাস্তবায়িত হয়েছে। এই জাতীয় দর্শনটি ২০ শতকের জনপ্রিয় সমাজের প্রতিক্রিয়া বলে মনে করা হয়, যেখানে একটি সমাজের প্রতি সাড়া দেওয়া হয়। যেখানে স্বায়ত্তশাসিত নাগরিক ছিল, রাষ্ট্রের উপর নির্ভরশীল মানুষের বিভিন্ন চাহিদার প্রতি সাড়া দেওয়া হত। রাষ্ট্রের কাজ জনগণের জীবনযাত্রার সকল ক্ষেত্রে প্রসারিত হয়, নির্বাহী শাখাটি বিশাল হয়ে ওঠে এবং বিধানসভা (প্রশাসনিক রাজ্য) গুরুত্বহীন হয়ে যায়। এই ব্যবস্থায় মূলত বিভিন্ন সমস্যা রয়েছে। যেমন জাতির জাতীয় জীবনে অত্যধিক হস্তক্ষেপ, অর্থনৈতিক স্ফীতির ফলে ফেডারেল সরকারি খাতসহ অর্থনীতির দুর্বলতা, জনসাধারণের রাজনৈতিক অযৌক্তিকতা এবং নির্বাহী শাখার স্বার্থে দুর্নীতি। কল্যাণ রাষ্ট্র এবং কল্যাণ সমাজের স্থানান্তর সম্পর্কে বিতর্ক রয়েছে।

তথ্যসূত্র 

রাষ্ট্র
জনকল্যাণমূলক রাষ্ট্র
পুঁজিবাদ
তুলনামূলক রাজনীতি
সরকারি সাহায্য কর্মসূচি
সামাজিক গণতন্ত্র
লন্ডন সিটি বিমানবন্দর

লন্ডন সিটি বিমানবন্দর (আইএটিএ: এলসিওয়াই, আইসিএও: ইজিএলসি) ইংল্যান্ডের লন্ডন শহরের একটি আন্তর্জাতিক বিমানবন্দর। এটি লন্ডন সিটির ৬ নটিক্যাল মাইল (১১ কিমি; ৬.৯ মাইল) পূর্বে এবং ক্যানারি ওয়ার্ফ থেকে স্বল্প দূরত্বে নিউহামের লন্ডন বরোয়ের রয়েল ডককে অবস্থিত। এগুলি লন্ডনের আর্থিক শিল্পের যমজ কেন্দ্র, যা বিমানবন্দরের প্রধান ব্যবহারকারী। বিমানবন্দরটি ইঞ্জিনিয়ারিং সংস্থা মাওলেম ১৯৮৬-৮৭ সালে নির্মাণ করে । ২০১৬ সালে এটি কানাডার নেতৃত্বাধীন অ্যালবার্টা ইনভেস্টমেন্ট ম্যানেজমেন্ট কর্পোরেশন (এআইএমসিও), ওএমআরএস, অন্টারিও শিক্ষকদের পেনশন পরিকল্পনা ক্রয় করে এবং কুয়েত বিনিয়োগ কর্তৃপক্ষের ওয়েন হাউস অবকাঠামো ব্যবস্থাপনা পরিচালনা করে।

লন্ডন সিটি বিমানবন্দরটিতে একটি একক ১,৫০০-মিটার (৪,৯০০ ফুট) দীর্ঘ রানওয়ে এবং একটি সিএএ পাবলিক ইউজ এয়ারোড্রোম লাইসেন্স (নম্বর পি ৭২৮) রয়েছে, যা যাত্রীদের পাবলিক ট্রান্সপোর্ট বা উড়ানের প্রশিক্ষণের জন্য বিমানের অনুমতি দেয় (তবে কেবল চালনার জন্য প্রয়োজনীয় প্রশিক্ষণের জন্য) বিমানবন্দরে বিমান। লন্ডন সিটি বিমানবন্দরে ৫.৫ ° পদ্ধতির উড্ডয়নের জন্য বিশেষ বিমান এবং এয়ারক্রু শংসাপত্র বিশিষ্ট একাধিক ইঞ্জিন, ফিক্স-উইং এয়ারক্রাফ্টকে অনুমতি দেওয়া হয়। বিমানবন্দরে যে বৃহত্তম বিমানটি ব্যবহার করা যায় তা হল এয়ারবাস এ৩১৮, এটি একটি "খাড়া পদ্ধতির ফাংশন" দিয়ে পরিবর্তন করা হয়েছে।

লন্ডন সিটিতে ২০১৪ সালে সাড়ে ৪ মিলিয়নেরও বেশি যাত্রী চলাচল করে। হিথ্রো, গ্যাটউইক, স্ট্যানসটেড এবং লুটনের পরে লন্ডন অঞ্চলে যাত্রী এবং বিমান চলাচলকারীদের দ্বারা এটি পঞ্চম-ব্যস্ততম বিমানবন্দর — এবং ২০১৭ সালে যুক্তরাজ্যের ১৪ তম ব্যস্ততম বিমানবন্দরের স্থান পায়।

ইতিহাস

প্রস্তাব এবং নির্মাণ

বিমানসংস্থা এবং গন্তব্য 
নিম্নলিখিত বিমান সংস্থা লন্ডন সিটি বিমানবন্দর থেকে নিয়মিত পরিষেবা পরিচালনা করে:

স্থল পরিবহন

ডকল্যান্ডস লাইট রেলপথ  
 
লন্ডন সিটি বিমানবন্দরে লন্ডন সিটি বিমানবন্দর ডিএলআর স্টেশন দ্বারা রেল পরিষেবা পরিবেশন করা হয়, এটি টার্মিনাল বিল্ডিং সংলগ্ন একটি উত্তোলিত স্টেশন। স্টেশনটি ডকল্যান্ডস লাইট রেলওয়ের একটি শাখায় অবস্থিত, যা বিমানবন্দরকে ক্যানারি ওয়ার্ফ এবং লন্ডন শহরের পাশাপাশি স্ট্র্যাটফোর্ড আন্তর্জাতিক এবং উলউইচ আর্সেনাল স্টেশনগুলির সাথে লন্ডন আন্ডারগ্রাউন্ড, লন্ডন ওভারগ্রাউন্ড, টিএফএল রেল, আবেলিও গ্রেটার অ্যাংলিয়া, সি২সি টেমসলিংক এবং দক্ষিণ-পূর্ব হাই স্পিড ট্রেন পরিষেবার সঙ্গে যুক্ত করে।

তথ্যসূত্র

বহিঃসংযোগ

 
 লন্ডন সিটি বিমানবন্দর পরামর্শ কমিটি
 হ্যাকান ইস্ট - রেসিডেন্ট ক্যাম্পেইন গ্রুপ

লন্ডন অঞ্চলের বিমানবন্দর
ইংল্যান্ডের বিমানবন্দর
১৯৮৭-এ ইংল্যান্ডে প্রতিষ্ঠিত
বস্তী বিভাগ

বস্তী বিভাগ (হিন্দি: बस्ती मंडल) হল উত্তর ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর দপ্তর বস্তী শহরে অবস্থিত। ২০০৫ সালের পরিস্থিতি অনুসারে, এই বিভাগ তিনটি জেলায় বিভক্ত। মূলত গোরখপুর জেলা জেলা থেকে বস্তী জেলা এবং বস্তী বিভাগ গঠিত হয়েছে।

 বাস্তী 
 সিদ্ধার্থ নগর এবং 
 সন্ত কবীর নগর।

তথ্যসূত্র 

উত্তরপ্রদেশের বিভাগ
অরিন্দম ভট্টাচার্য (ফুটবলার)

অরিন্দম ভট্টাচার্য একজন ভারতীয় ফুটবলার যিনি এটিকে এবং ভারতের হয়ে গোলরক্ষকের ভূমিকায় খেলেন। ২০০৮-০৯ আই-লিগে চার্চিল ব্রাদার্সের বিজয়ী হবার পেছনে তার দুর্দান্ত পারফরম্যান্স বিবেচনা করে তাকে আই লিগের সেরা গোলরক্ষক ঘোষণা করা হয়েছিল এবং পরবর্তী বছরে তিনি বব হাফটন কর্তৃক ভারত জাতীয় দলে ডাক পেয়েছিলেন।

ক্লাব ক্যারিয়ার 
অরিন্দম খড়দহে সূর্যসেন স্পোর্টিং ক্লাবের হয়ে ফুটবল খেলতেন। এরপর তিনি ২০০৬ সালে এসএআই সিনিয়র দলে যোগ দেন। সেখানে তিনি ২ বছর অবস্থান করেন এবং পরবর্তীতে চার্চিল ব্রাদার্সে যোগদান করেন। ২০০৪ সালে অনুষ্ঠিত একটি আন্তঃ এসএআই টুর্নামেন্টে তিনি সেরা গোলরক্ষক নির্বাচিত হয়েছিলেন।

অরিন্দমের এফসি পুনে সিটির হয়ে অভিষেক ঘটে ৩০ অক্টোবর ২০১৪ তারিখে, হোম স্টেডিয়াম শ্রী শিব ছত্রপতি স্পোর্টস কমপ্লেক্সে এবং তাঁদের বিপক্ষ ছিল কেরালা ব্লাস্টারস। ৭ নভেম্বর ২০১৪ তারিখে সল্টলেক স্টেডিয়ামে অ্যাটলেটিকো ডি কলকাতার বিপক্ষে ম্যাচের ৭৮তম মিনিটে জন গুসেনসের সাথে সংঘর্ষের পর অরিন্দম নিম্ন পাঁজর খাঁচা এবং প্যারাস্পাইনাল পেশীতে গুরুতর আঘাত পান।

২০১৫-এর আই-লিগ মৌসুমে তিনি ভারত এফসিতে যোগদান করেন। 

২০১৮ সালে তিনি কলকাতা ভিত্তিক ক্লাব এবং ইন্ডিয়ান সুপার লিগের দুবারের বিজয়ী এটিকে তে যোগদান করেন।

আন্তর্জাতিক ক্যারিয়ার 
সুব্রত কাপে তার ক্রীড়াকৌশল দেখে স্টিফেন কনস্টানটাইন তাকে ভারতীয় অনূর্ধ্ব-১৯ জাতীয় ফুটবল দলে ডাক দেন। সেবারই প্রথম তিনি ভারতীয় দলের প্রতিনিধিত্ব করার সুযোগ পান। ভারতের পক্ষে তাঁর প্রথম ম্যাচটি ছিল অনূর্ধ্ব -১৯ দলের হয়ে, যেখানে তিনি শ্রীলঙ্কা ও মিয়ানমারে খেলেছিলেন। ভারত অনূর্ধ্ব-২৩ জাতীয় ফুটবল দলের হয়ে তাঁর অভিষেক ঘটে ৫ ডিসেম্বর ২০০৯ তারিখে ঢাকায় অনুষ্ঠিত ২০০৯ সাফ চ্যাম্পিয়নশিপে আফগানিস্তানের বিপক্ষে।

তথ্যসূত্র

বহিঃসংযোগ 
 গোল ডটকম এ প্রোফাইল
 দ্য-এআইএফএফ ডটকম এ প্রোফাইল
 

ফুটবল গোলরক্ষক
বাঙালি ক্রীড়াবিদ
কলকাতার ফুটবলার
ভারতীয় ফুটবলার
১৯৮৯-এ জন্ম
এটিকে ফুটবল ক্লাবের খেলোয়াড়
মোহনবাগান সুপার জায়ান্টের খেলোয়াড়
ইন্ডিয়ান সুপার লিগের খেলোয়াড়
ভারতের আন্তর্জাতিক ফুটবলার
আই-লিগের খেলোয়াড়
চার্চিল ব্রাদার্স ফুটবল ক্লাব গোয়ার খেলোয়াড়
জীবিত ব্যক্তি
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল গোলরক্ষক
মুখ্যমন্ত্রী

মুখ্যমন্ত্রী হলেন একজন নির্বাচিত বা নিযুক্ত সরকার–প্রধান, যা একটি দেশের কোন প্রদেশ/ রাজ্যের প্রধান হিসেবে দায়িত্ব পালন করেন। বেশিরভাগ ক্ষেত্রে এটি একটি উপ-জাতীয় সত্তা ; উদাহরণস্বরূপ: প্রশাসনিক মহকুমা বা ফেডারেল সংবিধান সত্তা বা একটি রাষ্ট্রের (যেমন: ভারত, অস্ট্রেলিয়া,  শ্রীলঙ্কা বা পাকিস্তানের একটি প্রদেশ, নেপালের একটি ফেডারেল প্রদেশ ও ফিলিপাইনের একটি স্বায়ত্তশাসিত অঞ্চল)  একটি বিশেষ অঞ্চল অথবা বিদেশে একটি ব্রিটিশ অঞ্চল, যা স্বশাসন অর্জন করেছে। এছাড়া রাজতন্ত্র ছাড়া মালয় রাজ্যগুলির সরকার প্রধানদের  দেওয়া শিরোনামের ইংরেজি সংস্করণ হিসাবেও এটি ব্যবহৃত হয়। 

এই পদটি আইল অফ ম্যানে (১৯৮৬ সাল), গার্নেসিতে (২০০৪ সাল থেকে) এবং জার্সিতে (২০০৫ সাল থেকে) ব্যবহৃত হয়েছে। ২০১৮ সাল থেকে সিয়েরা লিওনের একটি মুখ্যমন্ত্রী পদ রয়েছে, যা প্রধানমন্ত্রীর মত দায়িত্ব পালন করেন।  এর আগে ১৯৫৪ সাল থেকে ১৯৫৮ সালের মধ্যে কেবল মিল্টন মার্গাইয়ের একই অবস্থান ছিল।

অর্থ এবং ভূমিকা 

প্রধানমন্ত্রী প্রথম মন্ত্রী বা মন্ত্রী-রাষ্ট্রপতি হিসাবে সাধারণত শিরোনামের অনুরূপ নির্মাণ এবং ভূমিকা থাকে তবে সাধারণত নিম্ন পদে থাকে। সরকারের ওয়েস্টমিনস্টার ব্যবস্থার মধ্যে ভূমিকাটির প্রসঙ্গ রয়েছে যেখানে একটি সংবিধানপ্রধান রাষ্ট্রকে সাধারণত উপ-জাতীয় মন্ত্রীরা পরামর্শ দেন যা সাধারণত কার্যনির্বাহী সরকারী বিভাগের মন্ত্রণালয় প্রধান হন। একজন মুখ্যমন্ত্রীকে সমানের মধ্যে প্রথম বলে বোঝা যায়। তারা হবেন তাদের রাজ্যের নামমাত্র প্রধানের প্রধান উপদেষ্টা, মন্ত্রিসভার চেয়ার এবং আইনসভায় প্রধান শাসক রাজনৈতিক দলের নেতা।

বিশ্বজুড়ে মুখ্যমন্ত্রী 

 অ্যাঙ্গুইলার মুখ্যমন্ত্রী ড 
 অস্ট্রেলিয়ান রাজধানী অঞ্চলটির মুখ্যমন্ত্রী ড 
 অস্ট্রেলিয়ার উত্তর টেরিটরির মুখ্যমন্ত্রী 
 বার্মার মুখ্যমন্ত্রী 
 নরফোক দ্বীপের মুখ্যমন্ত্রী (অস্ট্রেলিয়া) 
 গের্নেসির মুখ্যমন্ত্রী 
 জিব্রাল্টারের মুখ্যমন্ত্রী মো 
 ভারতের মুখ্যমন্ত্রী
 জার্সির মুখ্যমন্ত্রী ড 
 আইল অফ ম্যানের মুখ্যমন্ত্রী ড 
 মন্টসারেটের মুখ্যমন্ত্রী ড 
 মালয়েশিয়ায় মুখ্যমন্ত্রী 
 নেপালের মুখ্যমন্ত্রী ড 
 ফিলিপাইনের বাঙ্গসমোরার মুখ্যমন্ত্রী 
 সিয়েরা লিওনের মুখ্যমন্ত্রী ড 
 সিঙ্গাপুরের মুখ্যমন্ত্রী ড 
 শ্রীলঙ্কায় মুখ্যমন্ত্রী 
 মান্দালয় অঞ্চলের মুখ্যমন্ত্রী মো 
 গালমুডুগ রাজ্যের সোমালিয়ার মুখ্যমন্ত্রী

অনানুষ্ঠানিক মুখ্যমন্ত্রী 

 ফ্রান্সের মুখ্যমন্ত্রী
 ইংলিশ মুখ্যমন্ত্রী

আরও দেখুন 

 সাংবিধানিক রাজতন্ত্র 
 সংসদীয় নেতা

তথ্যসূত্র 

সরকার প্রধান
উত্তরপ্রদেশের বিভাগগুলির তালিকা

নেপালের সীমান্তবর্তী উত্তর ভারতের উত্তরপ্রদেশ রাজ্যটিতে ১৮ টি প্রশাসনিক বিভাগ রয়েছে। এই রাজ্যটি ১৮টি বিভাগের অন্তর্গত ৭৫টি জেলায় বিভক্ত|| নিচের সারণিতে প্রতিটি বিভাগের নাম, প্রশাসনিক রাজধানী শহর, জেলাগুলি এবং এর অবস্থানের মানচিত্র দেখানো হয়েছে।

আরও দেখুন 

 উত্তর প্রদেশের জেলাগুলি

তথ্যসূত্র 

উত্তরপ্রদেশের বিভাগ
এ. কে. এম. সিরাজুল ইসলাম খান

এ. কে. এম. সিরাজুল ইসলাম খান ( – ১৪ ডিসেম্বর ২০১৯) বাংলাদেশের একজন শিক্ষায়তনিক ব্যক্তি ও অণুজীব বিজ্ঞানী ছিলেন। তিনি জগন্নাথ বিশ্ববিদ্যালয়ের প্রথম উপাচার্য ছিলেন।

জীবনী 
এ. কে. এম. সিরাজুল ইসলাম খান ঢাকা বিশ্ববিদ্যালয়ের অণুজীব বিজ্ঞান বিভাগের চেয়ারম্যান ছিলেন। তিনি সেন্টার ফর অ্যাডভান্সড রিসার্চ ইন সায়েন্সেসের চেয়ারম্যান ছিলেন। এছাড়া, নর্থ সাউথ বিশ্ববিদ্যালয়ের স্কুল অব হেলথ অ্যান্ড লাইফ সায়েন্সের ডিন হিসেবেও দায়িত্ব পালন করেছেন। তিনি ঢাকা বিশ্ববিদ্যালয়ের অনুজীব বিজ্ঞান অনুষদের ডিন ছিলেন। তিনি বাংলাদেশ অনুজীব বিজ্ঞানী সমিতির চেয়ারম্যান হিসেবেও দায়িত্ব পালন করেছেন। তিনি ২০০৬ সালের ৮ ফেব্রুয়ারি থেকে ২০০৮ সালের ২৬ জুলাই পর্যন্ত জগন্নাথ বিশ্ববিদ্যালয়ের উপাচার্য হিসেবে দায়িত্ব পালন করেছিলেন।

এ. কে. এম. সিরাজুল ইসলাম খান ২০১৯ সালের ১৪ ডিসেম্বর ৭৬ বছর বয়সে মৃত্যুবরণ করেন।

তথ্যসূত্র 

১৯৪০-এর দশকে জন্ম
২০১৯-এ মৃত্যু
বাংলাদেশী শিক্ষায়তনিক
ঢাকা জেলার ব্যক্তি
বাংলাদেশী অণুজীববিজ্ঞানী
জগন্নাথ বিশ্ববিদ্যালয়ের উপাচার্য
বাংলাদেশী শিক্ষায়তনিক প্রশাসক
অ্যাংরি ইন্ডিয়ান গডেসেস

অ্যাংরি ইন্ডিয়ান গডেসেস () হচ্ছে ২০১৫ সালের ভারতীয় হিন্দি নাট্য চলচ্চিত্র, চলচ্চিত্রটির পরিচালক ছিলেন প্যান নলীন, যিনি সহ-প্রযোজনাও করেছিলেন এবং সহ-কাহিনী লেখক ছিলেন। জঙ্গল বুক এন্টারটেইনমেন্টের ব্যানারে চলচ্চিত্রটি নির্মিত হয়েছিলো এবং এটি ছিলো একটি নারীবাদী চলচ্চিত্র; কেন্দ্রীয় চরিত্রে সব নারীরাই অভিনয় করেছিলেনঃ সন্ধ্যা মৃদুল, তন্নিষ্ঠা চ্যাটার্জী, সারাহ-জেইন ডায়াস, অনুষ্কা মানচন্দা, অমৃত মাঘেরা এবং রাজশ্রী দেশপাণ্ডে, এছাড়াও ছিলেন পাভলিন গুজরাল এবং অভিনেতা আদিল হুসেইন। চলচ্চিত্রটি ২০১৫ সালের টরোন্টো আন্তর্জাতিক চলচ্চিত্র উৎসবে দেখানো হয়েছিলো, ওখানে পিপলস চয়েস এ্যাওয়ার্ডে এই চলচ্চিত্রটি দ্বিতীয় স্থান অধিকার করেছিলো।

অভিনয়ে 
 সারাহ-জেইন ডায়াস - ফ্রেইডা ডি সিলভা, একজন ফ্যাশন ফটোগ্রাফার এবং বধূ
 তন্নিষ্ঠা চ্যাটার্জী - নার্গিস নাসরিন, একজন বিপ্লবী যার সু'র সঙ্গে এ্যাডভারসারি
 অনুষ্কা মানচন্দা - মধুরিতা 'ম্যাড', একজন বলিউড গায়িকা এবং ফ্রেইডা'র বান্ধবী
 সন্ধ্যা মৃদুল - সুরঞ্জনা 'সু', একজন ব্যবসায়ী এবং ছয় বছর বয়সী মেয়ে মায়ার সিঙ্গেল মাদার
 অমৃত মাঘেরা - জোয়ানা মেন্ডেস 'জো', একজন এ্যাসপাইরিং অভিনেত্রী এবং ফ্রেইডার কাজিন
 রাজশ্রী দেশপাণ্ডে - লক্ষ্মী, ফ্রেইডার চাকরানি
 অর্জুন মাথুর - জৈন, মধুরিতার প্রেমিক
 আদিল হুসেইন - গোয়া প্রদেশের পুলিশ সুপারিনটেন্ডেন্ট

সঙ্গীত 
চলচ্চিত্রটির সঙ্গীত পরিচালক ছিলেন সাইরিল মোরিন এবং প্রযোজক ছিলো টি-সিরিজ। গানের গীতি লিখেছলেন রমণ নেগী, অনুষ্কা মানচন্দা এবং স্বপ্নীল সালকার।

টাইটেল সিকোয়েন্স 
চলচ্চিত্রটির ওপেনিং টাইটেল সিকোয়েন্স মুম্বাইয়ের ভিএফএক্স এবং এ্যানিমেশন স্টুডিয়ো প্লেক্সাস দ্বারা ডিজাইন হয়েছিলো। টাইটেল সিকোয়েন্স আর্টঅবদ্যাটাইটেল ডট কমে স্থান পেয়েছিলো ২০১৫ সালের সেরা দশ টাইটেল সিকোয়েন্স হিসেবে। টাইটেল সিকোয়েন্স ডিজাইনের জন্য স্টুডিয়োটির প্রতিষ্ঠাতা এবং মোশন গ্রাফিক আর্টিস্ট বিজেশ রাজন এবং যশোধা পার্থসারথীর ইন্টারভিউ নিয়েছিলো আর্তঅবদ্যাটাইটেল ডট কমের স্টাফেরা, তারা টাইটেল সিকোয়েন্সের ডিজাইনের ব্যাপারে জানার জন্য তাদের সঙ্গে কথা বলেছিলো। টাইটেল সিকোয়েন্স ভারতের সেন্সর বোর্ড (সেন্ট্রাল বোর্ড অব ফিল্ম সার্টিফিকেশন বা সংক্ষেপে সিবিএফসি) ঝাপসা করে দিয়েছিলো চলচ্চিত্রটির ভারতীয় মুক্তির জন্য।

মুক্তি 
চলচ্চিত্রটি ভারতীয়দের জন্য এবং পশ্চিমাদের জন্য দুটি আলাদা সংস্করণ বের করে মুক্তি দেওয়া হয়েছিলো, আন্তর্জাতিক সংস্করণ এবং ভারতীয় সংস্করণ নামে দুটি সংস্করণ নামকরণ করা হয়েছিলো। আন্তর্জাতিক সংস্করণ যেটি টরোন্টো আন্তর্জাতিক চলচ্চিত্র উৎসবে প্রদর্শিত হয়েছিলো সেটিতে কোনো দৃশ্য সেন্সর করা ছিলোনা যেটা ভারতীয় সংস্করণের ক্ষেত্রে করা হয়েছিলো, ভারতীয় সংস্করণের ক্ষেত্রে আবার ইন্টারভ্যাল ছিলো।

তথ্যসূত্র

বহিঃসংযোগ 
 
 

হিন্দি ভাষার চলচ্চিত্র
২০১৫-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় নারীবন্ধু সম্পর্কিত চলচ্চিত্র
ভারতীয় নারীবাদী চলচ্চিত্র
ভারতে নারী সম্পর্কে চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
ভারতীয় নাট্য চলচ্চিত্র
লেসবিয়ান সম্পর্কিত চলচ্চিত্র
গোয়ার পটভূমিতে চলচ্চিত্র
হিন্দি ভাষার নাট্য চলচ্চিত্র
ভারতে ধর্ষণ সম্পর্কে চলচ্চিত্র